The Brotherhood (film, 1968)
The Brotherhood (), u bivšoj Jugoslaviji prikazivan pod naslovom Sicilijanska braća, je američki kriminalistički film snimljen 1968. godine u režiji Martina Ritta. Protagonist, čiji lik tumači Kirk Douglas, je jedan od vođa njujorške mafije koji zbog tradicionalnih stavova i vođenja kriminalnih operacija dolazi u sukob sa svojim kolegama. Radnja prikazuje kako taj sukob dobija i ličnu pozadinu, kako zbog toga što je motiviran osvetom oca koji je iz sličnih razloga stradao mnogo decenija kasnije, ali i zbog toga što se njegov mlađi brat (koga tumači Alex Cord) našao na suprotnoj strani.

The Brotherhood je današnjim historičarima zanimljiv kao svojevrsna preteča Kuma, odnosno ostvarenje koje je na ozbiljan i autentičan način pokušavalo prikazivati djelovanje italoameričke mafije, a što je uključivalo i institicuje kao što su Komisija, ali i sukobe između "tradicionalista" i "modernista", a čega je javnost postala svjesna prethodnih godina. U nastojanju za što većom autentičnošću, The Brotherhood je djelomično sniman na Siciliji. Film, međutim, nije imao komercijalnog uspjeha, i upravo se to navodi kao razlog zbog koga je studio Paramount Pictures dugo vremena oklijevao pokrenuti projekt koji će na kraju biti poznat kao Kum.

Uloge 
 Kirk Douglas ... Frank Ginetta
 Alex Cord ... Vince Ginetta
 Irene Papas ... Ida Ginetta
 Luther Adler ... Dominick Bertolo
 Susan Strasberg ... Emma Ginetta
 Murray Hamilton ... Jim Egan
 Val Avery ... Rotherman
 Alan Hewitt ... Sol Levin

Vanjske veze 
 
 
 
 

Američki filmovi
Kriminalistički filmovi
Dramski filmovi
Gangsterski filmovi
Authority control 2